16/10/2009 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Promoción Económica
Bases da convocatoria dun programa de subvencións de fomento do Patrimonio Monumental e Institucional da provincia de A Coruña

CONVOCATORIA DO PROGRAMA DE SUBVENCIÓNS DE FOMENTO DO PATRIMONIO MONUMENTAL E INSTITUCIONAL DA PROVINCIA DA PROVINCIA DE A CORUÑA DURANTE O ANO 2009. A finalidade desta convocatoria é promover a defensa e a conservación do patrimonio monumental e institucional da provincia da Coruña mediante actuacións sobre bens da recoñocido carácter monumental ou institucional para desenvolver actuacións de retirada dos tendidos, cableados, torres, antenas, caixas ou calquer outro que distorsionen a percepción de bens de marcado valor institucional ou monumental. As actuacións subvencionables permitirán establecer as bases técnico-económicas que melloren as condicións do entorno inmediato dos bens a protexer. A presentación dos proxectos técnicos concretos aos que deban axustarse os traballos será realizada unha vez sexan concedidas as subvencións A estes efectos nas solicitudes deberán adxuntarse únicamente memorias valoradas das actuacións. Consonte co anterior e de conformidade co disposto na Lei 7/1985, de bases de réxime local, Regulamento de servizos das corporacións locais e na Lei 5/1997, de administración local de Galicia, e con cargo ó presuposto da Deputación para 2009 quedando condicionado á aprobación do 3º Expediente de Modificación de Créditos del presente año, convócanse, para o período que vai comprendido entre o 1 de xaneiro e o 31 de decembro de 2009, as subvencións que seguidamente se detallan: PROGRAMA APLICACIÓN PRESUPOSTARIA Subv. Para infraestrutura e equipamento 0305/454B/762.01 Poderán optar ás axudas contidas na presente convocatoria os concello da provincia da Coruña con poboación inferior a 50.000 habitantes. Os concellos poderán solicitar un máximo de tres subvencións para outras tantas actuacións A Deputación poderá conceder ata un máximo de 42.000,- € polo total das peticións fomuladas por cada concello. Con carácter xeral o importe da subvención solicitada será do 70% do presuposto estimativo de gastos. As solicitudes deberán formularse nos modelos normalizados que se facilitarán no Rexistro Xeral da Deputación, na Sección de Promoción Económica ou na páxina web de Deputación: www.dicoruna.es.Achegarase tamén a seguinte documentación: A.- Declaración de estar ao corrente das obrigas tributarias e coa Seguridade Social. B.- Certificación acreditativa do acordo no que se aproba participar nestes programas e do nomeamento do representante para as súas relacións coa Deputación. C.- Memoria valorada explicativa do investimento que se vai realizar, que fará mención ás persoas beneficiadas directa ou indirectamente pola axuda e ó prazo de execución da actuación. D.- Autorización para que a Deputación poda obter as certificacións da Axencia Estatal da Administración Tributaria e da Tesourería da Seguridade Social nas que se acredite que o concello está ó corrente nas súas obrigas tributarias e coa Seguridade Social no momento de recoñecer as obrigacións e ordear os pagos das subvencións. E.- Presuposto estimativo de gastos, que non poderá ser superior a 20.000 €. De conformidade co art.35. f) da Lei 30/1992, se os documentos solicitados anteriores están en poder da Deputación, o solicitante non terá que volver remitilos, pero haberá de sinalar a data e a dependencia na que se presentaran anteriormente. A documentación que se entregue en fotocopia deberá estar compulsada. O defecto, erro ou ausencia na presentación da documentación á que se refire esta base 4 deberá ser subsanado no prazo de dez días dende a recepción do requirimento. As solicitudes presentaranse no Rexistro Xeral da Deputación e na forma prevista no art.38.4 da Lei 30/1992, de Réxime Xurídico das Administracións Públicas e do Procedemento Administrativo Común. O prazo de presentación de solicitudes comenzará ó día seguinte á publicación da presente convocatoria no Boletín Oficial da provincia será de un mes dende a publicación no B. O. P. da presente convocatoria. Os Concellos que xa houberan formulado solicitude con cargo ó convenio asinado no ano 2008 coa Compañía Unión FENOSA Distribución, S. L. non terán que presentar os documentos que xa obren nas dependencias da Deputación, limitándose a formular a solicitude con cargo a presente convocatoria. A concesión das subvencións realizarase, mediante un réxime de concurrencia competitiva, por resolución da Presidencia, a proposta motivada da comisión avaliadora e requerirá informe do servizo de Fomento, no que conste que da información obrante no seu poder, derívase que os beneficiarios cumplen todos os requisitos necesarios para acceder ás subvencións. A comisión avaliadora estará composta polos seguintes membros: Presidente: Deputado presidente da Comisión de Plans Especiais Medio Ambiente, contratación e Equipamentos. Vocais: tres vocales designados/as polo presidente da Deputación. Na comisión actuará como secretario/a, sen voto, un funcionario do Servizo de Fomento.6.1.- Valoración das solicitudes.- A selección das peticións e a contía das subvencións determinarase unha vez consideradas as actividades e investimentos que se van realizar, ponderando as seguintes circunstancias:  Interese e valor patrimonial historico e monumental dos bens ata 40 puntos.  Número de beneficiados directa ou indirectamente polas actividades ou investimentos: ata 20 puntos.  Coeficiente de financiamento derivado da solicitude: ata 15 puntos.  Adecuación das actividades ou investimentos que se van realizar ó interese provincial: ata 25 puntos.6.2.- Notificación e publicidade da resolución. A resolución de concesión deberá ser notificada expresamente de forma fidedigna, publicada no Boletín Oficial da Provincia, no prazo máximo de dous meses contados a partires da data de resolución do programa. Contra a desestimación expresa ou presunta das solicitudes presentadas poderán formularse os recursos que procedan.6.3.- Modificacion do concepto. Unha vez notificada a resolución de concesión, despois de solicitude razoada do beneficiario da subvención, poderá autorizarse a reformulación da solicitude inicial, mediante o cambio conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse no prazo de tres meses dende a notificación da concesión e será obxecto de resolución da Presidencia, despois da proposta previa da Comisión Avaliadora que deberá ter en conta as seguintes circunstancias: * Se o presuposto da nova actividade ou investimento é superior ou igual ó presuposto subvencionado inicial, manteranse as mesmas condicións da subvención concedida: coeficiente de financiamento, importe da subvención e presuposto subvencionado. * Se o presuposto da nova actividade ou investimento é inferior ó presuposto subvencionado inicial, a Comisión Avaliadora, logo do informe previo do Servizo de Fomento, deberá determinar o novo coeficiente de financiamento, o novo importe da subvención e o novo presuposto subvencionado, que serán inferiores ós inicialmente estabelecidos.7.1.- Prazo de xustificación.- O prazo para a xustificación das subvencións finalizará o día 30 de Setembro de 2010, se ben antes de finaliza-lo prazo, poderá ampliarse por solicitude do interesado ou a proposta razoada da unidade xestora. Se non se presentara a xustificación dentro de prazo (inicial ou prorrogado), por resolución da Presidencia se iniciará o expediente de anulación do correspondente compromiso. A resolución final será notificada á entidade e á Intervención Provincial para o seu reflexo contable. En calquera caso, a data límite para a xustificación non poderá exceder da fixada nas bases de execución do presuposto xeral da Deputación da Coruña para o exercicio 2009.7.2.- Consideracións xerais.- 7.2.1.- As subvencións aboaranse despois da xustificación dos gastos.7.2.2.- Ós efectos de xustificación das subvencións, defínese o coeficiente de financiamento como o cociente entre o importe da subvención solicitada e o importe do presuposto estimativo de gastos. A aplicación deste coeficiente ó importe da subvención concedida dará lugar ó presuposto subvencionado que será o que se teña que xustificar para poder cobra-la subvención; é dicir: Presuposto subvencionado = Importe subvención concedida Cf No caso de ter outras subvencións para o mesmo obxecto que, en concurrencia coa subvención da Deputación, teñan un importe superior á cantidade resultante do cálculo anterior, o presuposto subvencionado será a suma das subvencións.7.2.3.- O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras Administracións públicas ou entidades privadas, supere o custo da actividade que desenvolverá o beneficiario.7.2.4.- Para o cobro da subvención os concellos deberán estar ó corrente das súas obrigas fiscais coa Deputación da Coruña (art.170.2, Lei 39/1988, reguladora das facendas locais), situación que determinará de oficio a propia Deputación, a través do Servizo Provincial de Recaudación. Así mesmo, os concellos deberán acreditar que están ó corrente nas obrigas tributarias e coa Seguridade Social. As certificacións acreditativas desta situación poderan ser solicitadas directamente pola Deputación en virtude da autorización dada pola entidade.7.2.5.-Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.7.2.6.-O beneficiario queda obrigado a facilitar canta información lle sexa requirida pola Deputación e demáis órganos de control externo e sométese ás responsabilidades e réxime sancionador establecido na Lei Xeral Orzamentaria e, no seu caso, ó disposto no Código Penal.7.3.- Documentación xustificativa.- Para o cobro da subvención os concellos deberán presenta-la seguinte documentación: 7.3.1.- Declaración ou certificación de ter cumprida a finalidade da subvención mediante a realización das actividades ou investimentos para as que foi concedida.7.3.2.- Relación detallada das subvencións ou axudas obtidas doutras Administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto.7.3.3.- Acreditación da realización de gastos, da forma seguinte:  Certificación de acuerdo de aprobación dos gastos polo órgano competente.7.4.- Tramitación da xustificación Á vista da documentación xustificativa presentada e previos os informes da Sección de Promoción Económica e do Servizo de Fiscalización, o órgano competente valorará o cumprimento das actividades ou investimentos subvencionados e se a documentación é correcta, se procederá ó pago da subvención. No caso de que a documentación xustificativa fora incorrecta ou insuficiente, darase un prazo de dez días para a súa corrección. Para a valoración do cumprimento da finalidade básica da subvención e pago dela, terase en conta o seguinte:  No caso de que se xustifique gasto polo 100% do presuposto subvencionado, aboarase a totalidade da subvención.  No caso de que se xustifique gasto inferior ó 100% e, a lo menos do 50% do presuposto subvencionado, aboarase a parte proporcional da subvención.  No caso de que se xustifique gasto inferiór ó 50% do presuposto subvencionado, non se considerará cumprida a finalidade básica da subvención, consonte co que non se aboará cantidade algunha. O aboamento da subvención materializarase mediante ingreso na conta sinalada pola entidade.8.- RÉXIME SANCIONADOR R. D. 1398/1993 de 4 de agosto Será de aplicación o réxime sancionador previsto na Lei 38/2003, xeral de subvencións, coas especificacións indicadas na súa disposición adicional décimo cuarta. Na determinación de sancións no caso de comisión de falta leve prevista no art.56 de dita lei, aplicarase a multa fixada no art.59 en contía comprendida entre 75 e 600 euros. No caso de incumprimento dos prazos de xustificación si o retraso no cumprimento do prazo de xustificación non excede dun mes, a sanción prevista na lei imporase no seu grao mínimo e será do 10% do importe da subvención outorgada co límite de 75 euros. Se excedese dun mes e non chegase a tres, a sanción imporase no seu grao medio e será do 20% do importe da subvención outorgada co límite de 400 euros. E si a extemporaneidade da xustificación excedese de tres meses, a sanción imporase no seu grao máximo que suporá o 30% do importe da subvención sin que pida superar o importe toal de 900 euros. O incumprimento reiterado, plo mesmo beneficiario, en distintas convocatorias nos prazos de xustificación implicará que se apliquen as sancións antes expostas elevando nun grao a que proceda. Para o non previsto nesta convocatoria serán de aplicación as normas incluídas nas Bases de execución do presuposto xeral da Deputación da Coruña para o exercicio de 2009 e na Lei 38/2003, de 17 de novembro, Xeral de Subvencións. A Coruña, 14 de outubro de 2009, O PRESIDENTE, O SECRETARIO, Asdo. Salvador Fernández Moreda Asdo. José Luis Almau Supervía